CELEX: 32007R0210
Language: mt
Date: 2007-02-27 00:00:00
Title: Regolament tal-Kummissjoni (KE) Nru 210/2007 tas- 27 ta' Frar 2007 li jidderoga mir-Regolament (KE) Nru 1282/2006 f'dak li għandu x'jaqsam mat-terminu tal-validità tal-liċenzji għall-esportazzjoni li jistipulaw minn qabel ir-rifużjoni applikabbli fis-settur tal-ħalib u tal-prodotti tal-ħalib

5.12.2008         MT              Il-Ġurnal Uffiċjali ta’ l-Unjoni Ewropea                          877

32007R0210

28.2.2007                     IL-ĠURNAL UFFIĊJALI TA’ L-UNJONI EWROPEA                           L 61/23

                 REGOLAMENT TAL-KUMMISSJONI (KE) Nru 210/2007

                                         tas-27 ta' Frar 2007

li jidderoga mir-Regolament (KE) Nru 1282/2006 f'dak li għandu x'jaqsam mat-terminu
      tal-validità tal-liċenzji għall-esportazzjoni li jistipulaw minn qabel ir-rifużjoni
                    applikabbli fis-settur tal-ħalib u tal-prodotti tal-ħalib

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar
l-organizzazzjoni komuni tas-suq tal-ħalib u tal-prodotti tal-ħalib1, u partikolarment l-
Artikolu 31(14) tiegħu,

Billi:

(1)      L-Artikolu 8 tar-Regolament (KE) Nru 1282/2006 tas-17 ta' Awwissu 2006 li jistipula
         regoli dettaljati partikolari għall-applikazzjoni tar-Regolament tal-Kunsill (KE)
         Nru 1255/1999 f'dak li għandu x'jaqsam mal-liċenzji għall-esportazzjoni u mar-
         rifużjonijiet fil-każ tal-ħalib u tal-prodotti tal-ħalib2, jistipula t-terminu tal-validità
         għal-liċenzji tal-esportazzjoni.

(2)      It-tnaqqis tal-prezz ta’ intervent għall-butir mill-1 ta’ Lulju 2007 x’aktarx li taffettwa
         d-differenza bejn dak il-prezz u l-prezz tas-suq dinji.
(3)      Bħala miżura ta’ prekawzjoni, bil-għan li l-baġit Komunitarju jiġi protett minn spejjeż
         żejda u biex tiġi evitata l-applikazzjoni spekulattiva tas-sistema tar-rifużjonijiet għall-
         esportazzjoni fis-settur tal-ħalib u tal-prodotti tal-ħalib, għall-prodotti li fihom ix-
         xaħam tal-ħalib, il-validità tal-liċenzji tal-esportazzjoni li jistipulaw minn qabel ir-
         rifużjoni għandha tkun limitata sat-30 ta’ Ġunju 2007.
(4)      Il-miżuri provduti f'dan ir-Regolament huma skont l-opinjoni tal-Kumitat ta' Ġestjoni
         għall-Ħalib u l-Prodotti tal-Ħalib,

1
         ĠU L 160, 26.6.1999, p. 48. Ir-Regolament kif emendat l-aħħar bir-Regolament (KE) Nru 1913/2005
         (ĠU L 307, 25.11.2005, p. 2).
2
         ĠU L 234, 29.8.2006, p. 4. Ir-Regolament kif emendat bir-Regolament (KE) Nru 1919/2006 (ĠU
         L 380, 28.12.2006, p. 1).
 ---pagebreak--- 878             MT             Il-Ġurnal Uffiċjali ta’ l-Unjoni Ewropea                 5.12.2008

ADOTTAT DAN IR-REGOLAMENT:

                                            Artikolu 1

B’deroga mill-Artikolu 8 tar-Regolament (KE) nru 1282/2006, il-liċenzji tal-esportazzjoni bl-
iffissar bil-quddiem tar-rifużjoni fir-rigward tal-prodotti msemmija fil-punti (B) sa (d) ta’ dak
l-Artikolu, li għalih l-applikazzjonijiet jitressqu mill-1 ta’ Marzu ‘l quddiem, għandhom ikunu
validi sat-30 ta’ Ġunju 2007.

                                            Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 27 ta' Frar 2007.

                                               Għall-Kummissjoni
                                               Mariann FISCHER BOEL
                                               Membru tal-Kummissjoni